ZF 24

"Impactul prognozat pe iunie al introducerii cotei TVA de 9% la alimente era unul negativ de 500 milioane de lei. Nu numai că datele arată o apropiere, dar avem un plus de 400 milioane de lei, deci per total avem 900 milioane de lei. Deci măsura a fost binevenită şi nu este niciun dubiu ca şi celelalte măsuri din Codul Fiscal vor avea efect. Nu numai că am acoperit gaura prognozată de 500 milioane lei, dar avem şi un plus de 400 milioane lei", a afirmat Teodorovici într-o conferinţă de presă.

El a arătat că situaţia efectivă a impactului va fi publicată pe 3 august.

Raportat la iunie 2014, bugetul a atras 60 milioane de lei în plus în urma introducerii TVA reduse de 9%.

"Este prima lună de aplicare (iunie - n.r.), am început cu dreptul, este o creştere substanţială. Nu avem motive să credem că acest lucru nu va continua. Abordarea mea este una pozitivă referitor la celelalte măsuri din Codul Fiscal. Nu am motive să cred că celelalte măsuri nu vor avea impactul prognozat pentru 2016", a punctat ministrul.